ZAPISNIK 3. SEJE

Sveta Mestne občine Velenje

Seja je potekala v sejni dvorani Mestne občine Velenje, dne 30. 11. 2010, s pričetkom ob 8. uri in zaključkom ob 13.30.
Sejo je vodil župan Bojan KONTIČ, zapisnik je pripravila Brigita FUČIK.

Župan Bojan KONTIČ je otvoril sejo in ugotovil, da je od skupnega števila 33 članov sveta prisotnih 30 članov in je svet sklepčen. 

Člani sveta so za 3. sejo Sveta Mestne občine Velenje prejeli naslednje gradivo:

· Glasilo št. 1 in Priloge h glasilu št. 1/1, 1/2, 1/3 in 1/4
· Odgovor na svetniška vprašanja in pobude postavljene na 32. seji in na 2. seji Sveta Mestne občine Velenje
· Predlog za razširitev 3. seje Sveta Mestne občine Velenje
· Predlog Odloka o spremembah in dopolnitvah Odloka o ustanovitvi skupnega organa Svet ustanoviteljev Komunalnega podjetja Velenje, d. o. o.
· Predlog zapisnika 1. izredne seje Sveta Mestne občine Velenje
· Odgovor na svetniško vprašanje postavljeno na 32. seji Sveta Mestne občine Velenje
· Predlog dnevnega reda s poročevalci, kazalom in opombami
· Predlog za razširitev 3. seje Sveta Mestne občine Velenje
· Predlog Sklepa o potrditvi mandata članoma Sveta Mestne občine Velenje

· Predlog Ugotovitvenega sklepa o prenehanju mandata članici Nadzornega odbora Mestne občine Velenje
· Amandma k Predlog Odloku o spremembah in dopolnitvah Odloka o ureditvi cestnega prometa in varstvu prometnih površin posebnega pomena v Mestni občini Velenje  

· Stanje zadolženosti in poroštev Mestne občine Velenje na dan 31. 12. 2006 in na dan 31. 12. 2009 

· Zapisnik Odbora za negospodarske javne službe
· Zapisnik Odbora za gospodarske javne službe
· Zapisnik Odbora za okolje in prostor
· Zapisnik Odbora za gospodarstvo
· Zapisnik Komisije za pripravo statuta občine, poslovnika sveta in pravna vprašanja
· Zapisnik 1. dopisne seje Komisija za mandatna vprašanja, volitve in imenovanja
· Zapisnik 2. dopisne seje Komisija za mandatna vprašanja, volitve in imenovanja
· Zapisnik seje Sveta za varstvo uporabnikov javnih dobrin

· Zapisnik Nadzornega odbora
Za 3. sejo je bil predlagan naslednji DNEVNI RED:
1. 

Potrditev zapisnika 2. seje Sveta Mestne občine Velenje 

2.

Vprašanja in pobude članov sveta

3. 

Predlog Sklepa o potrditvi mandata članoma Sveta Mestne občine Velenje 

4. 

Predlog Sklepa o izvzemu dela nepremičnine v k. o. Bevče iz javnega dobra (Dolinšek) 

5. 

Predlog Sklepa o izvzemu nepremičnine v k.o. Paški Kozjak iz javnega dobra (Višnjar) 

6. 

Predlog Sklepa o izvzemu nepremičnin v k.o. Paški Kozjak iz javnega dobra (Videmšek) 

7. 

Predlog Sklepa o spremembah in dopolnitvah Sklepa o načrtu pridobivanja in razpolaganja s

    

stvarnim premoženjem mestne občine Velenje za leto 2010 

8. 

Predlog Sklepa o izdaji soglasja k spremembam in dopolnitvam Statuta Javnega zavoda 


     Lekarne Velenje 
9. 

Predlog Odloka o spremembah in dopolnitvah Odloka o ustanovitvi Javnega zavoda Mladinski center Velenje 
10. 
Predlog Odloka o spremembah in dopolnitvah Odloka o ureditvi cestnega prometa in varstvu prometnih površin posebnega pomena v Mestni občini Velenje 

11. 
Osnutek Odloka o proračunu Mestne občine Velenje za leto 2011 

12. 
Osnutek Odloka o proračunu Mestne občine Velenje za leto 2012 

13. 
Osnutek Odloka o organizaciji in delovnem področju občinske uprave Mestne občine Velenje 

14. 
Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 01, krajevna skupnost Vinska Gora (PUP 01) 

15. 
Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 02; krajevni skupnosti Škale-Hrastovec in Konovo-del (PUP 02) 

16. 
Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 03; krajevne skupnosti Plešivec, Cirkovce, Paka in Bevče (PUP 03) 

17. 
Osnutek Odloka o spremembah in dopolnitvah Odloka o prostorskih ureditvenih pogojih za odprti prostor planske celote 04
18. 
Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 05; naselja Kavče, Podkraj (zahodni del), Zabrdo, Podgorje in Tajna (PUP 05) 

19. 
Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 06; naselje Arnače ter razložena naselja Ložnica, Silova in Laze (PUP 06) 

20. 
Osnutek Odloka o spremembah in dopolnitvah Odloka o zazidalnem načrtu za Gorico - vzhod (razširitev) 
21. 
Poročilo o izvedbi projekta počitniškega dela Mestne občine Velenje »Čisto moje Velenje 2010« 
22. 
Odgovori na pobude in vprašanja
Župan Bojan KONTIČ je predlagal, da se dnevni red razširi tako, da se:
· na 2. točko uvrsti Potrditev zapisnika 1. izredne seje Sveta Mestne občine Velenje

· na 5. točko uvrsti Predlog Ugotovitvenega sklepa o prenehanju mandata članici Nadzornega odbora

· na 11. točko uvrsti Predlog Odloka o spremembah in dopolnitvah Odloka o ustanovitvi skupnega organa Svet ustanoviteljev Komunalnega podjetja Velenje, d. o. o.

Ostale točke se preštevilčijo.

Član sveta Franc SEVER je predlagal, da se 11. točka obravnava kot osnutek, ker se nanaša na tri občine, torej tudi na občini Šoštanj in Šmartno ob Paki.
Župan Bojan KONTIČ je odgovoril, da so ta predlog sklepa že sprejeli, sprejela ga je tudi občina Šmartno ob Paki, Šoštanj pa ne. Prisiljeni so bili v ponovno usklajevanje in včeraj ga je občina Šoštanj že sprejela, zato danes predlaga, da ga sprejme tudi MOV, 13. decembra pa ga bo sprejela tudi občina Šmartno ob Paki in predlaga, da se točka obravnava kot predlog.

Prisotnih je bilo 31 članov sveta

1. SKLEP

Predlog

Svet Mestne občine Velenje je glasoval o predlogu, da se dnevni red razširi tako, da se: 

· na 2. točko uvrsti Potrditev zapisnika 1. izredne seje Sveta Mestne občine Velenje

· na 5. točko uvrsti Predlog Ugotovitvenega sklepa o prenehanju mandata članici Nadzornega odbora

· na 11. točko uvrsti Predlog Odloka o spremembah in dopolnitvah Odloka o ustanovitvi skupnega organa Svet ustanoviteljev Komunalnega podjetja Velenje, d. o. o.

Za predlog so glasovali vsi prisotni člani sveta.

Predlog je bil sprejet.
Župan Bojan KONTIČ je predlagal da se po skrajšanem postopku obravnavajo naslednje točke:
· točka 11. - Predlog Odloka o spremembah in dopolnitvah Odloka o ustanovitvi skupnega organa Svet ustanoviteljev Komunalnega podjetja Velenje, d. o. o.

· točka 9. - Predlog Odloka o spremembah in dopolnitvah Odloka o ustanovitvi Javnega zavoda Mladinski center Velenje

· točka 10. - Predlog Odloka o spremembah in dopolnitvah Odloka o ureditvi cestnega prometa in varstvu prometnih površin posebnega pomena v Mestni občini Velenje

Prisotnih je bilo 31 članov sveta.

2. SKLEP

Predlog

Svet Mestne občine Velenje je glasoval o predlogu, da se po skrajšanem postopku obravnavajo naslednje točke:
· točka 11. - Predlog Odloka o spremembah in dopolnitvah Odloka o ustanovitvi skupnega organa Svet ustanoviteljev Komunalnega podjetja Velenje, d. o. o.

· točka 12. - Predlog Odloka o spremembah in dopolnitvah Odloka o ustanovitvi Javnega zavoda Mladinski center Velenje

· točka 13. - Predlog Odloka o spremembah in dopolnitvah Odloka o ureditvi cestnega prometa in varstvu prometnih površin posebnega pomena v Mestni občini Velenje

Za predlog so glasovali vsi prisotni člani sveta.

Predlog je bil sprejet.
Prisotnih je bilo 31 članov sveta.
3. SKLEP

Predlog
Svet Mestne občine Velenje je glasoval o predlogu sklepa, ki se je glasil: 3. seja Sveta Mestne občine Velenje bo potekala po naslednjem DNEVNEM REDU:

1. Potrditev zapisnika 2. seje Sveta Mestne občine Velenje

2. Potrditev zapisnika 1. izredne seje Sveta Mestne občine Velenje

3. Vprašanja in pobude članov sveta

4. Predlog Sklepa o potrditvi mandata članoma Sveta Mestne občine Velenje

5. Predlog Ugotovitvenega sklepa o prenehanju mandata članici Nadzornega odbora

6. Predlog Sklepa o izvzemu dela nepremičnine v k. o. Bevče  iz javnega dobra (Dolinšek) 

7. Predlog Sklepa o izvzemu nepremičnine v k.o. Paški Kozjak iz javnega dobra (Višnjar) 

8. Predlog Sklepa o izvzemu nepremičnin v k.o. Paški Kozjak iz javnega dobra (Videmšek)

9. Predlog Sklepa o spremembah in dopolnitvah Sklepa o načrtu pridobivanja in razpolaganja s stvarnim premoženjem mestne občine Velenje za leto 2010

10. Predlog Sklepa o izdaji soglasja k spremembam in dopolnitvam Statuta Javnega zavoda Lekarne Velenje

11. Predlog odloka o spremembah in dopolnitvah Odloka o ustanovitvi skupnega organa Svet ustanoviteljev Komunalnega podjetja Velenje, d. o. o. (skrajšani postopek)

12. Predlog Odloka o spremembah in dopolnitvah Odloka o ustanovitvi Javnega zavoda Mladinski center Velenje (skrajšani postopek)

13. Predlog Odloka o spremembah in dopolnitvah Odloka o ureditvi cestnega prometa in varstvu prometnih površin posebnega pomena v Mestni občini Velenje (skrajšani postopek)

14. Osnutek Odloka o proračunu Mestne občine Velenje za leto 2011

15. Osnutek Odloka o proračunu Mestne občine Velenje za leto 2012 

16. Osnutek Odloka o organizaciji in delovnem področju občinske uprave Mestne občine Velenje

17. Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 01, krajevna skupnost Vinska Gora (PUP 01)

18. Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 02; krajevni skupnosti Škale-Hrastovec in Konovo-del (PUP 02)

19. Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 03; krajevne skupnosti Plešivec, Cirkovce, Paka in Bevče (PUP 03)

20. Osnutek Odloka o spremembah in dopolnitvah Odloka o prostorskih ureditvenih pogojih za odprti prostor planske celote 04

21. Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 05; naselja Kavče, Podkraj (zahodni del), Zabrdo, Podgorje in Tajna (PUP 05)

22. Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 06; naselje Arnače ter razložena naselja Ložnica, Silova in Laze (PUP 06)

23. Osnutek Odloka o spremembah in dopolnitvah Odloka o zazidalnem načrtu za Gorico - vzhod (razširitev)

24. Poročilo o izvedbi projekta počitniškega dela Mestne občine Velenje »Čisto moje Velenje 2010«

25. Odgovori na pobude in vprašanja

Za predlog so glasovali vsi prisotni člani sveta.

Predlog je bil sprejet.
K 1. TOČKI DNEVNEGA REDA

Potrditev zapisnika 2. seje Sveta Mestne občine Velenje
Član sveta Franc SEVER želi, da se zapiše vsota dolga tudi pri Komunalnem podjetju Velenje, torej 35.000 EUR dolga Vegrada do Komunalnega podjetja Velenje.
Prisotnih je bilo 31 članov sveta.

4. SKLEP

Predlog

Svet Mestne občine Velenje je glasoval o predlogu sklepa, ki se glasi: Potrdi se zapisnik 2. seje Sveta Mestne občine Velenje.

Za predlog so glasovali vsi prisotni člani sveta. 

Predlog je bil sprejet. 

K 2. TOČKI DNEVNEGA REDA

Potrditev zapisnika 1. izredne seje Sveta Mestne občine Velenje
Član sveta Franc SEVER je vprašal, zakaj niso v zapisnik vključene njegove pripombe in predlogi, ki jih je podal na izredni seji. Dejal je, da je govoril predvsem o približno 85 milijonih EUR nasedlih investicij za čistilne naprave, kar je bilo zapisano v Uradnem listu RS 2004 in je predsednik takratne vlade Tone Rop to tudi podpisal. O tem je govoril zato, da bi se končno začela govoriti resnica, in sicer, da država nič ne da za to dolino, ampak jo zgolj črpa.
Župan Bojan KONTIČ je odgovoril, da v zapisnik ni bila vključena nobena svetniška razprava, ker seja ni bila snemana.
Prisotnih je bilo 31 članov sveta.

5. SKLEP

Predlog

Svet Mestne občine Velenje je glasoval o predlogu sklepa, ki se glasi: Potrdi se zapisnik 1. izredne seje Sveta Mestne občine Velenje.

Za predlog so glasovali vsi prisotni člani sveta. 

Predlog je bil sprejet. 

K 3. TOČKI DNEVNEGA REDA

Vprašanja in pobude članov sveta
Zap. št. 11

Član sveta Anton DE COSTA je podal naslednja vprašanja in pobude:

1. Zanima ga, kakšna je usoda klasirnice in kakšni so načrti zanjo.

2. Glede industrijske cone, ki se bo podaljševala med Pako in industrijsko cesto je postavil vprašanje, kakšna bo ta industrijska cona in kakšne aktivnosti se bodo tam izvajale. Meni, da mora dejavnost ustrezati tudi potrebam turistično rekreativnega centra na drugi strani.

3. Dejal je, da je slišal, da naj bi se v spodnjem delu Centra Nova postavila začasna tržnica, vendar ga moti to, da po stopnicah v tem spodnjem delu ni ustreznega prehoda za otroške vozičke in kolesa.

4. Dejal je, da je ekipa varnostnikov, ki deluje v okviru Premogovnika Velenje zelo učinkovita in bi bilo pametno, da se del teh varnostnikov priključi že obstoječi redarski službi v najbolj kritičnih dnevih, kar se tiče vandalizma, npr. ob petkih in ob vikendih. S tem bi povečali učinkovitost redarske službe.

5. Meni, da je naslovnica revije Mladina - »Pošast iz Šoštanja« - skrajno žaljiva za nas, ki živimo tukaj. Predlagal je, da se poišče način, kako se odzvati na take žaljive očitke.

Zap. št. 12
Članica sveta Marjana KOREN je podala naslednjo pobudo:
1. Dejala je, da se zraven objekta Lipa 1 nahaja objekt, ki je pred 15 leti pogorel. Ostala je kletna etaža, kjer se danes dogaja hud kriminal. Podala je pobudo, da se ta objekt do konca poruši.

Zap. št. 13
Članica sveta Tatjana STRGAR je podala naslednja vprašanja in pobude:
1. Podala je pobudo, da bi redarji pogosteje preverjali avtobusna postajališča, saj so predvsem  zjutraj na postajah parkirani avtomobili, avtobus pa mora pobirati potnike na cesti. Če redarstvo za to nima pristojnosti, je potrebno apelirati na prometno policijo.

2. Postavila je vprašanje, ali je predvideno kaj več parkomatov sedaj, ko se je razširila modra cona za parkiranje.

Zap. št. 14
Član sveta Mihael LETONJE je podal naslednja vprašanja in pobude: 

1. Dejal je, da je krožno križišče v Pesju zmeraj ožje. Podal je pobudo, da bi se ponovno razširilo in se tudi fiksiralo.

2. Glede krožnega križišča pod skakalnico je predlagal, da bi se pasovi fizično ločili, saj bi se tako izognili pogostim prometnim nesrečam v tem krožišču.

3. Dejal je, da je leta 2014 predvideno evropsko prvenstvo v košarki in v okviru tega je podal pobudo, da bi se MOV vključila v aktivnosti in organizacijo prvenstva in bi na tak način morda lahko dobili kakšna dodatna sredstva za izgradnjo nove športne dvorane ob jezeru.

4. Na Kardeljevi ploščadi se je sedaj uvedla Cona C, zaradi česar so stanovalci Stantetove in Kardeljeve ploščadi nezadovoljni in že zbirajo peticije, saj menijo, da je dovolj parkirnih prostorov. Postavili so tri vprašanja, na katera želijo odgovore. Podal je pobudo, da se jim odgovori na ta vprašanja in da se ponovno organizira sestanek s stanovalci.

5. Postavil je vprašanje, zakaj v Sončnem parku sedaj velja prepoved sprehajanja psov, tudi če so ti na povodcu.  Podal je pobudo, da se ta prepoved ukine ali pa da se tam zagradi, kot je bilo rečeno. 

6. Dejal je, da obstaja na Gorici problem glede parkiranja, saj ljudje nimajo kje parkirati, redarji pa jim vseeno pišejo listke s kaznijo, vendar samo nekaterim. Podal je pobudo, da naj se sedaj, ko še ni urejenih parkirnih mest ne daje listkov na avtomobile, ali pa naj se jih da vsem in ne le nekaterim.

7. Postavil je vprašanje, kdaj bo končno urejeno, da se bo lahko v spodnjem delu Mercator centra parkiralo in koliko bo MOV plačala za eno parkirno mesto. Slišal je namreč, da naj bi MOV za eno mesto plačala 12.000, 00 EUR, kar se mu zdi zelo veliko.

8. Dejal je, da je bilo na izredni seji rečeno, da se bo župan MOV Bojan Kontič postavil za projekt Blok 6, vendar se je izpostavil v medijih samo naš nekdanji župan Srečko Meh, zato se zdaj sprašuje, kdo sploh je naš župan. Poleg tega je v časopisu Delo zasledil, da predsednik Vlade RS Borut Pahor prelaga odločitev glede Bloka 6, na izredni seji pa je bilo s strani župana Bojana Kontiča rečeno, da lahko zagotovi, da predsednik vlade podpira projekt Blok 6. Zanima ga, kaj konkretno je bilo narejenega glede projekta Blok 6 s strani župana Bojana Kontiča in ali je res, da župan sam stoji za  zamenjavo gospoda Rotnika.

Zap. št. 15
Član sveta Franc SEVER je podal naslednja vprašanja in pobude:
1. Podal je pobudo, da bi se za svetnike in tudi za predsednike krajevnih skupnosti uvedle parkirne kartice, ki bi se jim odtegnile od sejnin, za predsednike krajevnih skupnosti pa bi se krile iz proračuna.

2. Glede sklepov Odbora za področje gospodarskih javnih služb je dejal, da je bilo rečeno, da naj se do meseca februarja pripravi določene stvari za reorganizacijo Komunalnega podjetja Velenje, v prvem delu seveda le študije.

3. Postavil je vprašanje, ali MOV kaj razmišlja o strokovnem posvetu svetnikov, ki ga organizira skupnost občin. Veliko občin bo namreč kar iz proračuna plačalo svetnikom, da se tega udeležijo. Zanima ga, kakšno je mnenje MOV o tem. 

4. Podal je pobudo, da se začnejo aktivnosti za izgradnjo pločnika naprej do Obirca in Vinske Gore.

5. Župana Bojana Kontiča je vprašal, ali bo pri drugem glasovanju o Zakonu o zemljiški knjigi glasoval za kapital ali za preproste ljudi, saj se mu zdi malo smešno, da se je občinska uprava zavzemala za to, da lahko predlog za zemljiško vknjižbo da vsak državljan in ne notarji in odvetniki, v Državnem zboru RS pa je bilo izglasovano ravno obratno. Na to odločitev je bil izglasovan veto in upa, da se bodo tokrat odločili v prid občanov.

6. Glede lastnine kapelice na Tomšičevi je vprašal, kdo je zadolžen za to, da bo sprožil pogovore.

7. Glede javne razsvetljave v Vinski Gori je pozval MOV, naj se končno pove, kateri so tisti krajani, ki niso podpisali služnostnih pogodb. 

8. Podal je pobudo, da se dopolni odgovor glede mrliške veže, saj je zapisano, da je bil dogovor med KS in občino, da KS investira v veže. To je sicer res, vendar samo notranji del.

Zap. št. 16
Član sveta Ignac NOVAK je podal naslednje vprašanje:
1. Zanima ga, kdo dela na projektu mestne tržnice, prosi za ime in priimek, in pa kako daleč je sam projekt. Poleg tega je vprašal, kdaj ima župan namen osebno sprejeti branjevce, ki čakajo na razgovor že dva meseca.

Zap. št. 17
Član sveta Jurij TERGLAV je podal naslednja vprašanja in pobude:
1. Podal je pobudo, da se trajno uredijo tri začasna krožna križišča, ki jih imamo trenutno v Velenju. 

2. Dejal je, da je glede odprtosti  WC-jev  v Zdravstvenem domu Velenje dobil odgovor, da so ta vedno odprta, vendar ima fotografijo vrat stranišča, na katerih piše, da so sanitarije zaprte. Prosi za obrazložitev.

Zap. št. 18
Članica sveta Terezija JAKLIČ je podala naslednja vprašanja in pobude:
1. Dejala je, da ni zadovoljna z odgovorom glede Kersnikove ceste. Ta je popolnoma neprimerna za tovorna vozila in avtobuse, ki se tam pogosto vozijo. Podala je pobudo, da si pristojni tisti del ceste ogledajo in podajo ustrezne odgovore vsem tistim, ki so se podpisali na listo. 

2. Podala je pobudo, da bi pred OŠ Mihe Pintarja Toleda vsaj med 7.30 in 8.00 uro zjutraj stal redar, ki bi lahko preprečil kaos, ki se tam dogaja, na katerega je opozorila že svetnica Tatjana Strgar.

3. Postavila je vprašanje, koliko deklic se je cepilo proti virusu HPV in pa ali je kakšna možnost, da bi se cepilo najbolj rizično skupino malčkov proti rota virusu.

Zap. št. 19
Član sveta Franc ŽERDIN je podal naslednja vprašanja in pobude:
1. Podal je pobudo, da bi v okviru proračuna za leto 2011/12 MOV odkupila zemljišče ob jezeru, travnik, ki je bil nekoč prodan BTC-ju, sicer se nam zna zgoditi, da ga bo odkupil kdo drug in bomo imeli težave z uresničevanjem razvojnega načrta na tem področju. Poleg tega ga zanima, kaj se je pravzaprav zgodilo s projektom vodnega mesta, ki je bil nekoč zelo aktualen. Zemlja je bila prodana po nizki ceni, tega projekta pa ni več. Zanima ga, kaj se na tem področju dogaja in se je dogajalo. 

2. Dejal je, da je stavba na Prežihovi 2 – stavba Farmin – daleč najbolj neurejen objekt v središču mesta. Podal je pobudo, da se ta objekt izprazni, morda bi ga bilo smiselno celo podreti.

Zap. št. 20
Član sveta Janez PODBORNIK je podal naslednje vprašanje:
1. Zanima ga, zakaj v osnutku odloka proračuna za leto 2011 in 2012 niso predvidena sredstva za izdelavo projektne dokumentacije za izgradnjo večnamenskega doma v Šentilju. Podal je pobudo, da se to uvrsti v proračun.

Zap. št. 21

Član sveta Bojan ŠKARJA je podal naslednje vprašanje: 
1. Zanima ga, kako je možno, da je v tem mesecu Pup Saubermacher dvignil cene za odvoz smeti za 25 %. Sprašuje, kdo kontrolira odvoz in izvajanje te službe. Predlagal je, da bi Odbor za gospodarske javne službe ali Svet za varstvo uporabnikov javnih dobrin pripravil analizo cen odvoza odpadkov.

Zap. št. 22
Član sveta Stanislav VIDEMŠEK je podal naslednja vprašanja in pobude:
1. Dejal je, da so bili na Svetu za varstvo uporabnikov javnih dobrin mnenja, da je potrebno mentorje za vodenje dijakov in študentov v akciji Čisto moje mesto izbrati tudi na podlagi izkušenj in izobrazbe, da bo njihovo delo z mladimi še učinkovitejše. Za učinkovitejše delo bi mogoče bilo ustrezno tudi sodelovanje z Zavodom za zaposlovanje RS v okviru aktivne politike zaposlovanja.

2. Dejal je, da je bil včeraj zaradi snega pločnik od Koroške do MIC-a neprehoden. Ker gre za šolsko pot, je podal pobudo, da se opozori koncesionarje, da je spada ta pot med prioritete.

3. Podal je pobudo, da se postavijo dodatni smerokazi za Muzej premogovništva Slovenije. 

4. Ker je bila v okviru razprave o spremembah prostorskega načrta okoli Šolskega centra Velenje predstavljena tudi izgradnja večnamenskega objekta, ki bo lahko nadomestil kiosk za prodajo hrane, ga zanima, kdaj se predvideva izgradnja tega objekta.

5. Dejal je, da je bil obveščen, da v bližini predvidenega novega objekta na Gorici prihaja do sprememb glede sprejetja umestitve dostopne ceste. Postavil je vprašanje, ali so bile na Uradu za okolje in prostor sprejete kakšne dodatne določitve glede tega kot  pa je bilo predstavljeno na zadnji javni obravnavi prostorskega akta.  

6. Glede izobraževanja svetnikov v Ljubljani, o čemer je govoril že svetnik Franc Sever, je postavil vprašanje, ali bi bilo mogoče organizirati skupen prevoz, če bi bilo zadosti prijavljenih.

Zap. št. 23
Član sveta Andrej KUZMAN je podal naslednje vprašanje:
1. Zanima ga, zakaj se ne sme več zavijati na levo pri novem Mercator centru in kakšen je smisel te prepovedi.  

Zap. št. 24
Članica sveta Irma FÜRST LAH je podala naslednjo pobudo:
1. Predlagala je, da bi se enkratni zneski, ki jih da občina ob novorojenčku sorazmerno povečevali ob drugem in tretjem otroku.

K 4. TOČKI DNEVNEGA REDA

Predlog Sklepa o potrditvi mandata članoma Sveta Mestne občine Velenje 
Obrazložitev predloga je podal Bojan ŠKARJA. 
Prisotnih je bilo 30 članov sveta.

6. SKLEP

Predlog

Svet Mestne občine Velenje je glasoval o predlogu Sklepa o potrditvi mandata članoma Sveta Mestne občine Velenje.
Za predlog so glasovali vsi prisotni člani sveta. 

Predlog je bil sprejet. 

Sledila je slovesna prisega novih svetnikov, Dimitrija AMONA in Bojana VOHA.

K 5. TOČKI DNEVNEGA REDA

Predlog Ugotovitvenega sklepa o prenehanju mandata članici Nadzornega odbora
Obrazložitev predloga je podal Bojan ŠKARJA. 
Prisotnih je bilo 31 članov sveta.

7. SKLEP

Predlog

Svet Mestne občine Velenje je glasoval o predlogu Ugotovitvenega sklepa o prenehanju mandata članici Nadzornega odbora.
Za predlog so glasovali vsi prisotni člani sveta. 

Predlog je bil sprejet. 
K 6. TOČKI DNEVNEGA REDA

Predlog Sklepa o izvzemu dela nepremičnine v k. o. Bevče  iz javnega dobra (Dolinšek) 
Obrazložitev predloga je podal Tone BRODNIK. 

Prisotnih je bilo 29 članov sveta.

8. SKLEP

Predlog

Svet Mestne občine Velenje je glasoval o predlogu Sklepa o izvzemu dela nepremičnine v k. o. Bevče  iz javnega dobra (Dolinšek).

Za predlog so glasovali vsi prisotni člani sveta. 

Predlog je bil sprejet. 
K 7. TOČKI DNEVNEGA REDA

Predlog Sklepa o izvzemu nepremičnine v k.o. Paški Kozjak iz javnega dobra (Višnjar) 
Obrazložitev predloga je podal Tone BRODNIK. 

Prisotnih je bilo 32 članov sveta.

9. SKLEP

Predlog

Svet Mestne občine Velenje je glasoval o predlogu Sklepa o izvzemu nepremičnine v k.o. Paški Kozjak iz javnega dobra (Višnjar).

Za predlog so glasovali vsi prisotni člani sveta. 

Predlog je bil sprejet. 
K 8. TOČKI DNEVNEGA REDA

Predlog Sklepa o izvzemu nepremičnin v k.o. Paški Kozjak iz javnega dobra (Videmšek)
Obrazložitev predloga je podal Tone BRODNIK. 

Prisotnih je bilo 31 članov sveta.

10. SKLEP

Predlog

Svet Mestne občine Velenje je glasoval o predlogu Sklepa o izvzemu nepremičnin v k.o. Paški Kozjak iz javnega dobra (Videmšek).

Za predlog so glasovali vsi prisotni člani sveta. 

Predlog je bil sprejet. 
K 9. TOČKI DNEVNEGA REDA

Predlog Sklepa o spremembah in dopolnitvah Sklepa o načrtu pridobivanja in razpolaganja s stvarnim premoženjem mestne občine Velenje za leto 2010
Obrazložitev predloga je podal Tone BRODNIK. 

Prisotnih je bilo 30 članov sveta.

11. SKLEP

Predlog

Svet Mestne občine Velenje je glasoval o predlogu Sklepa o spremembah in dopolnitvah Sklepa o načrtu pridobivanja in razpolaganja s stvarnim premoženjem mestne občine Velenje za leto 2010.
Za predlog so glasovali vsi prisotni člani sveta. 

Predlog je bil sprejet. 
K 10. TOČKI DNEVNEGA REDA

Predlog Sklepa o izdaji soglasja k spremembam in dopolnitvam Statuta Javnega zavoda Lekarne Velenje 
Obrazložitev predloga je podal Darko LIHTENEKER. 
Član sveta Stanislav VIDEMŠEK je postavil vprašanje, ali je mogoče prilagoditev zakonodaje prepustiti svetom zavodov v tem manjšem delu.
Župan Bojan KONTIČ je dejal, da je to razpravo potrebno opraviti na delovnem telesu,  zdaj pa smo v fazi obrazložitve glasu.
Prisotnih je bilo 31 članov sveta.

12. SKLEP

Predlog

Svet Mestne občine Velenje je glasoval o predlogu Sklepa o izdaji soglasja k spremembam in dopolnitvam Statuta Javnega zavoda Lekarne Velenje.
Za predlog so glasovali vsi prisotni člani sveta. 

Predlog je bil sprejet. 
K 11. TOČKI DNEVNEGA REDA

Predlog Odloka o spremembah in dopolnitvah Odloka o ustanovitvi skupnega organa Svet ustanoviteljev Komunalnega podjetja Velenje, d. o. o. 
Obrazložitev predloga je podala Andreja KATIČ. 
Član sveta Franc SEVER je dejal, da dvomi, da bo to kaj spremenilo odnose v Komunalnem podjetju. Strinja se s tem, da bo sedaj imel župan pristojnost znotraj Komunalnega podjetja, vedno pa dobivajo tudi proračun za občino Šoštanj in Šmartno ob Paki in pravi, da ga to ne zanima, zanima ga MOV in naj vsak pelje svojo občino. Poleg tega pa je opozoril še na dejstvo, da je v Komunalnem podjetju bistveno preveč zaposlenih glede na obseg dela, saj so tega zmanjšali, število zaposlenih pa povečali.
Prisotnih je bilo 33 članov sveta.

13. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o ustanovitvi skupnega organa Svet ustanoviteljev Komunalnega podjetja Velenje, d. o. o.
Za predlog so glasovali vsi prisotni člani sveta. 

Predlog je bil sprejet. 
K 12. TOČKI DNEVNEGA REDA

Predlog Odloka o spremembah in dopolnitvah Odloka o ustanovitvi Javnega zavoda Mladinski center Velenje
Obrazložitev predloga je podal Darko LIHTENEKER.
Prisotnih je bilo 33 članov sveta.

14. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o ustanovitvi Javnega zavoda Mladinski center Velenje.

Za predlog so glasovali vsi prisotni člani sveta. 

Predlog je bil sprejet. 
K 13. TOČKI DNEVNEGA REDA

Predlog Odloka o spremembah in dopolnitvah Odloka o ureditvi cestnega prometa in varstvu prometnih površin posebnega pomena v Mestni občini Velenje
Obrazložitev predloga in amandmaja je podal Tone BRODNIK.

Prisotnih je bilo 32 članov sveta.

15. SKLEP

Predlog

Svet Mestne občine Velenje je glasoval o amandmaju k predlogu Odloka o spremembah in dopolnitvah Odloka o ureditvi cestnega prometa in varstvu prometnih površin posebnega pomena v Mestni občini Velenje.
Za predlog so glasovali vsi prisotni člani sveta. 

Predlog je bil sprejet. 
Prisotnih je bilo 32 članov sveta.

16. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o ureditvi cestnega prometa in varstvu prometnih površin posebnega pomena v Mestni občini Velenje z vključenim amandmajem.
Za predlog so glasovali vsi prisotni člani sveta. 

Predlog je bil sprejet. 
K 14. TOČKI DNEVNEGA REDA

Osnutek Odloka o proračunu Mestne občine Velenje za leto 2011
Obrazložitev predloga je podala Amra KADRIČ. 
Sledila je razprava članov sveta v okviru svetniških skupin. 

Član sveta Jožef KAVTIČNIK je v imenu svetniške skupine LDS dejal, da bodo podprli osnutek proračuna in hkrati pohvalil dobro pripravljenost samega osnutka. Še posebej ga veseli, da je v njem velik poudarek na dodani vrednosti za človeka. Pohvalil je tudi dejstvo, da je proračun investicijsko naravnan, ne glede na krizo. 

Meni, da je potrebno dati velik poudarek na postavko športa, saj je ta izredno pomemben in predlaga, da se na postavki plač pri športu doda 30.000 EUR za dodatnega strokovnega delavca na Športni zvezi. Ta bo pomagal vsem športnim entuziastom pri kvalitetnem izvajanju programov. 

Glede postavke programov športnih društev je dal pobudo, da se poveča za nekje 20.000 EUR, saj gre tukaj prav tako za vrhunski šport, saj pogosto pomeni začetek za perspektivne športnike. 

Pri programu športne rekreacije predlaga, da se doda 10.000 EUR, saj je ta v Velenju v porastu. Potrebno je v tem okviru izvesti večje akcije, da bi se vključilo še več občanov in pa tudi akcije za ljudi izven, kar je pomembno za razvoj športnega turizma pri nas. 

Dejal je, da bo v letu 2011 Športna zveza praznovala 50-letnico, zato se pripravlja almanah in tudi na tem področju predlaga 10.000 EUR.

Glede šolstva je podal pobudo, da se na postavki drugih materialnih stroškov poveča vrednost za 60.000 EUR, saj želi, da bi se kvalitetni programi ponudili brezplačno vsem otrokom v MOV.

Član sveta Franc SEVER je v imenu svetniške skupine SDS dejal, da jih zanima, ali struktura proračuna sledi vsem ciljem in če so v proračunskih postavkah, kjer se planirajo investicije glede na infrastrukturne standarde na podeželju in v mestu upoštevali objekte in dejavnosti. 

Dejal je, da jih skrbi, da je proračun preveč ambiciozno zastavljen. Podal je pobudo, da naj bo v prihodnje proračun v prvi fazi bolj skromen in se lahko kasneje z rebalansom poveča.

Član sveta Bojan ŠKARJA je v imenu svetniške skupine SD dejal, da bodo podprli osnutek odloka. Menijo, da proračun sledi ciljem in nalogam MOV in je dovolj ambiciozen. Pohvalil je razvojno naravnanost proračuna, kar je pomembno tudi, ko govorimo o 3. razvojni osi, saj bo ob njej možnost obrtnih con in industrijskih objektov in ambicija je, da na tem področju naredimo čim več.

Član sveta Srečko KOROŠEC je v imenu svetniške skupine DeSUS pohvalil dobro pripravljenost proračuna. Dejal je, da so v svetniški skupini posebno pozornost namenili rasti indeksov, predvsem na investicijah in so veseli, da MOV tudi v teh kriznih časih pospešuje na investicijskem delu. Glede rasti plač pa so mnenja, da so nekje v okvirjih zakonov, ki predvidevajo rasti v naslednjih dveh letih, zato bodo podprli ta proračun.

Član sveta Mihael LETONJE je v imenu svetniške skupine SNS dejal, da v skupini menijo, da je proračun morda preveč ambiciozno zastavljen, predvsem glede pobiranja dohodnine in ostalih davčnih prihodkov, saj vemo, da je kriza, da je recesija, bodo pa v svetniški skupini SNS ta proračun podprli.

Sledila je razprava posameznih članov sveta.

Član sveta Franc SEVER je dejal, da pričakuje, da se bodo iz predloga osnutka proračuna izbrisale določene stvari, ki se pojavljajo notri že leta in niso pozitivne, in sicer zlasti študije, ki zelo veliko stanejo, teh pa je največ znotraj Komunalnega podjetja Velenje.

Glede proračuna za leto 2011 ga moti predvsem to, da za Stari trg 27 niso namenjena nobena sredstva, kar je narobe, saj dela še niso končana. 

Glede donatorskih sredstev, ki se bistveno povečujejo ga zanima, ali bo to realizirano in pa ali je to donacija ali sofinanciranje. Podal je pobudo, da se v izogib dvoma ustanovi odbor za finance, na katerem bi bili o tem poučeni.

Član sveta Anton DE COSTA je dejal, da se sprašuje, ali je ta finančni načrt realno zastavljen. Postavil je vprašanje, ali je smiselno tako napihovati finančni plan, kasneje pa ga je potrebno spreminjati v negativno smer. Dobro je, da je proračun v svojih postavkah realen, leta 2008 je bil sprejet finančni plan 52 milijonov EUR za leto 2010, ocena za 2010 je 35 milijonov EUR in razlika je torej 17 milijonov EUR, saj se drugače lahko zgodi, da kasneje veliko stvari, ki so vanj vključene z rebalansom ukinejo in izpadejo. 

Druga stvar, ki jo je zasledil v tem finančnem planu in s katero je zadovoljen je v smislu odpiranja novih delovnih mest, ki jim je pridodana visoka dodana vrednost. Ta usmeritev je naravnana predvsem na tiste mlade ljudi, ki imajo visoko izobrazbo in bi lahko v teh podjetjih dobili svoje mesto, gre za pomembno usmeritev, zanima pa ga, koliko smo v tej smeri resnično v finančnem smislu ponudili. 

Pridružuje se pobudi k ponovnemu nakupu zemljišč ob jezeru, ki so bila prodana BTC-ju, saj je to za nas v smislu razvoja vitalnega pomena. 

Glede izgradnje večnamenskega objekta Gaudeamus, predvsem spremljajočih objektih, torej športnih igriščih in parku v smislu kolidža pa je dejal, da gre za strahotno investicijo in ga zanima ga, ali je sploh izvedljiva. Glede športnega parka je izrazil zaskrbljenost v tem smislu, da je v letu 2011 predvidenih 50.000 EUR, v letu 2012 100.000 EUR, govora pa je o tem, da bi se že v letu 2012 zagotovila sredstva, ki bodo potrebna za izgradnjo, in sicer v vsoti 50 milijonov EUR.
Članica sveta Maja HOSTNIK je dejala, da podpira proračun, pri postavki o sofinanciranju dejavnosti turističnih društev pa daje pobudo, da bi se ta povečala za približno 3.000 EUR, saj društva veliko delajo na podmladku in širijo naprej svojo dejavnost, zato bi jim finančna spodbuda prišla zelo prav.

Član sveta Stanislav VIDEMŠEK je dejal, da je bilo glede stanovanjske gradnje na odboru pojasnjeno, da bomo odkupili za 2 milijona in pol stanovanj in jih potem prodali stanovanjskemu skladu. Zanima ga, ali bo pri tem ustvarjen kakšen pozitiven učinek za proračun MOV. 

Glede prihodkov v proračunu meni, da so nekoliko napihnjeni, pogreša pa večjo ambicioznost na postavkah sredstev pridobljenih iz EU in Republike Slovenije. 

Predlagal je, da bi bila v tabelarnem delu takšna primerjava  kot je bila v preteklosti, ko so imeli v tabeli zaključni račun 2009, sprejeti proračun 2010, sprejeti rebalans 2010, oceno za 2010 in potem osnutek, saj je bila tako možna neka direktna primerjava. 

Dejal je, da Urad za gospodarske javne službe predvideva odhodek za garažno hišo 1 milijon EUR, gre za parkirišča v Mercator centru, glede na obstoječe analize in glede na znižanje letnih abonmajev pa je v mestu parkirišč očitno dovolj, mi pa še enkrat vlagamo v dodatne kapacitete. Sprašuje, ali je to smiselno. Namesto 150 parkirišč jih npr. kupimo samo 50 in tako privarčujemo in v okviru tega predlaga, da se gre na podlagi tako privarčevanega denarja v nakup zemljišča v okolici starega zadružnega doma v Vinski Gori, kar je že bilo sprejeto, vendar nerealizirano.

Član sveta Bojan ŠKARJA je v imenu zaščite in reševanja pohvalil proračun, saj je bilo to področje vsa leta na nek način finančno podhranjeno. Sredstva jim bodo omogočila ustrezno opremljenost in usposobljenost sektorskih štabov, kar je glede na vremenske pogoje in na to, kar se sedaj dogaja nujno.

Član sveta Jurij TERGLAV je glede transfernih prihodkov iz drugih javnofinančnih institucij dejal, da so ti načrtovani v vrednosti 4 milijonov, kar je približno 4×več od ocene realizacije proračuna za 2010 in vključujejo tudi prejeta sredstva iz državnega proračuna, za katerega pa vsakodnevno poslušamo, kakšne težave so z njim. Zapisano je, da so sredstva načrtovana na osnovi že sklenjenih pogodb in na osnovi pričakovanj. Želi, da se mu ta »na osnovi pričakovanj« nekoliko bolj razloži.

Član sveta Karl SEME je dejal, da je zadovoljen s proračunom, glede postavke o KS Šmartno pa je dejal, da v okviru proračuna pogreša Hrastovje, del zaščitnega gozda gozdnega parka, kjer je problematično predvsem to, da iz zgornjega sečišča navzdol pada kamenje in pa da ga nihče ne vzdržuje. Verjetno je problem tudi v lastništvu, saj se ne ve točno čigavo je in kdo bi moral poskrbeti za vzdrževanje. Zdaj ga vzdržujejo kar krajani sami na tistem področju in prosi za sredstva za vzdrževanje tudi tega dela KS Šmartno, velik problem pa predstavljajo tudi meteorne vode, ki zalivajo hiše in garaže.

Članica sveta Majda GABERŠEK je pohvalila dobro pripravljen predlog proračuna, predvsem zato, ker je zelo pregleden in razumljiv. Glede obnove cest pa meni, da bi bilo prav, da bi na vrsto prišla tudi Cesta I v KS Gorica, saj je močno poškodovana in prosi, da se obnova te ceste uvrsti v proračun, če ne za leto 2011 pa vsaj za leto 2012.

Član sveta Srečko MEH je dejal, da je ta proračun gotovo razvojno naravnan, če razumemo, kaj ta razvoj pomeni. Gre predvsem za razvoj v smislu izobraževanja, kulture, športa in zato moramo v naslednjih dveh letih zaključiti tiste investicije, ki bodo dolgoročno zelo bistveno vplivale na naš razvoj. Proračun je močno usmerjen tudi v socialo in na njej bodo v prihodnje še naprej delali. Glede športa bodo v letih 2011 in 2012 pripravili projekte za športni park, vmes pa bodo iskali sredstva, računajo predvsem na privatne investitorje in evropska sredstva, drugače tega parka ne bodo mogli narediti. Dogovorili so se tudi, kaj bodo naredili v osnovnih šolah, kakšna izobraževanja se bodo tam izvajala. Glede garaž je dejal, da so v modrih conah upoštevali tudi to, da bodo kupili garaže in da bodo ta garažna mesta brezplačna. Z gospodom Kavtičnikom se bosta dogovorila, kako pri športu zagotoviti potrebne aktivnosti in kako spodbuditi aktivnosti na športni zvezi. Glede prihodkov pa je dejal, da dohodnine pobirajo natančno toliko, kot je planirana, nadomestila za uporabo stavbnega zemljišča pa poberejo kakšnega pol odstotka več, kot ga planirajo. Ti prihodki so torej točno planirani, seveda pa na nekatere ne morejo vplivati. Dejal je, da bodo morali proračun 2011/12 še spreminjati, saj se bo vmes še marsikaj zgodilo, gotovo pa bo potrebno povedati tudi določene stvari o tem, kar delajo v Šentilju, Vinski Gori, na Konovem. Če bodo dobili kohezijska sredstva bodo delali tudi vodovod na Konovem, zagotovili bodo projekte za Šentilj, prav tako tudi v Vinski Gori. V vsaki KS je potrebno nekaj urediti, saj razumejo njihove potrebe.

Član sveta Franc ŽERDIN je dejal, da imamo v Velenju sedaj že okoli 350 študentov in to število vsako leto narašča S tem narašča tudi število oddelkov, s tem potreba po najemanju novih predavalnic in laboratorijev, s čimer seveda naraščajo tudi stroški. V proračunu za leto 2011 je obseg sredstev za to področje v primerjavi z letom 2010 precej znižan, vendar ocenjuje, da bo za najemnine prostorov in učilnic potrebno nameniti v letu 2011 za okrog 40.000 EUR več sredstev, kot je bilo planirano. Prosi, če se lahko do proračuna 2011 preuči, ali je možno ta sredstva povečati. 

Izjemno pa ga veseli odločitev, da se gre v izgradnjo Gaudeamusa, saj tega zelo potrebujemo za Visoko šolo za varstvo okolja. Ta bo verjetno v naslednjih dveh letih postala tudi že fakulteta in Gaudeamus bo nudil izjemo kvalitetne pogoje za njeno delovanje.

Član sveta Mihael LETONJE je dejal, da se pridružuje pobudi članice sveta Maje Hostnik glede povečanja sredstev turističnim društvom. 

Glede izgradnje zimskega bazena je namenjenih 100.000 EUR za menjavo ventilacije, vendar naj bi bila ta investicija po njegovih informacijah večja, okoli 150.000 EUR, in prosi, če bi se lahko to preverilo. Zraven se bo delalo tudi adrenalinski park, gre za investicijo 800.000 EUR, zraven pa naj bi bil še nek prireditveni prostor. Plavalci želijo, da bi se ob bazenu naredil tudi nek prostor za ohlajevanje in daje predlog, da bi se to morda lahko naredilo v okviru te investicije.

Član sveta Dimitrij AMON se zahvaljuje, da je lahko prebral v osnutku proračuna postavko o lokalnem programu razvoja delovanja mladih, ki je bil sprejet 25.5. na seji sveta in verjame, da bodo s temi sredstvi izvedli tudi zelo kvaliteten program. Glede plač v Mladinskem centru je opazil, da so se jim sredstva zmanjšala in ga zanima, na kakšen način bodo v bodoče reševali te stvari, saj je v letu 2011 oz. 2012 potrebno zaposliti dodatnega človeka v novem mladinskem hotelu. Poleg tega so dobili nove prostore, ohranili so tudi stare, proračunska postavka pa se je zmanjšala. Ne glede nato pa se s proračunom strinja in ga podpira.

Član sveta Andrej KUZMAN je dejal, da v postavki sredstev za pridobivanje nepremičnega premoženj zaman išče tisto, kar je bilo dogovorjeno glede nakupa zemljišča okoli doma KS v Kavčah. Bilo je namreč dogovorjeno, da se tam nekaj malega dokupi, da se lahko uredi dom. Tega  notri ni zasledil.

Član sveta Stanislav VIDEMŠEK je glede navedenega sofinanciranja visokošolskega študijskega centra v Celju dejal, da gre za neke posledice odločitev za nazaj, ki jih še vedno plačujemo. Pojasnilo za sofinanciranje fakultete visokošolskih študijev pa govori o višji kvaliteti življenja, ki ga je potrebno dosegati. Iz nekih analiz izhaja dejstvo, da izobraženi že odhajajo iz doline in meni, da imamo premalo prijazno dolino in ne premalo prijazno šolstvo, postavke pa se vseeno večajo. Strinja se, da je to potrebno, vendar je nesorazmerno glede na varčevalno dejavnost.

Glede turizma pa pravi, da smo strategijo že sprejeli.

Član sveta Janez PODBORNIK je podal pobudo, da se uvrsti v proračun postavka, da se do konca leta 2012 pripravi projektna dokumentacija za izgradnjo večnamenskega doma v Šentilju.

Član sveta Bojan VOH je dejal, da proračun podpira, ker je res razvojno naravnan. V njem pa ni predvidenih sredstev za ureditev pokopališča Šmartno. Sicer so sredstva predvidena za leto 2013 oz. 2014, in sicer 200.000 EUR, vendar gre za to, da se to vsako leto odlaga. Meni, da ureditev pokopališča v Šmartnem spada v leto 2011 oz. 2012, saj so to dolžni krajanom Šmartnega. 

Župan Bojan KONTIČ je dejal, da je potrebno spoštovati, kar so se odločili v preteklosti, vendar v tem času  vlaganje v pokopališča ni prioriteta.

Prisotnih je bilo 33 članov sveta.

17. SKLEP

Predlog

Svet Mestne občine Velenje je glasoval o osnutku Odloka o proračunu Mestne občine Velenje za leto 2011.

Za predlog je glasovalo 22 članov sveta, nihče ni bil proti. 

Predlog je bil sprejet. 
K 15. TOČKI DNEVNEGA REDA

Osnutek Odloka o proračunu Mestne občine Velenje za leto 2012

Obrazložitev predloga je podala Amra KADRIČ. 
Član sveta Franc SEVER je dejal, da predlaga, da se razmisli, če ne v okviru proračuna za leto 2011 pa vsaj za leto 2012, o projektih pločnikov, o katerih nenehno govori. Daje pobudo, da se ti počasi poskušajo realizirati in zraven tudi kolesarske steze, kjer je možno. Glede sredstev za javno razsvetljavo predlaga, da se župan z občinsko upravo poskuša dogovorit o neki kontinuiteti teh javnih razsvetljav na podeželju oz. v primestju. Lahko se naredi tako, da ponoči gori samo vsaka tretja luč in je poraba seveda 3×manjša, je pa investicijsko to nekoliko dražje.

Član sveta Jožef KAVTIČNIK je dejal, da tisto, kar je rekel za proračun 2011 velja tudi za proračun 2012. Meni, da je dobro, da sta proračuna ambiciozno zastavljena, saj je prav, da si za napredek postavljamo višje cilje. Seveda je to odvisno od samega priliva, ki velikokrat ni odvisen od nas samih, ampak tudi od evropskih skladov in državnega proračuna, na kar ne moremo vplivati, projekti in naše ambicije pa so lahko velike. 

Član sveta Stanislav VIDEMŠEK je dejal, da v postavkah glede pogrebne dejavnosti in urejanja pokopališč ni našel pokopališča Vinska Gora, niti v proračunu 2011 niti v proračunu 2012. Zanima ga, ali je to v okviru KS, ali bi moralo to tudi biti v proračunu. 

Član sveta Anton DE COSTA je dejal, da se mu zdi v finančni plan za leto 2012, glede na to, da sovpada s kulturno prestolnico Evrope in pa glede na trend priznanj, ki jih dobiva mesto pomembno, da bi do te letnice uredili vse pešpoti in kolesarske steze, ki so še ostale odprte, predvsem na relacija med mestom in bodočim turističnim centrom ob jezeru in pa seveda tudi v primestju. 

Glede športnega dela finančnega plana pa se mu zdi, da bi s profesionalno-strokovnim sodelavcem v okviru Športne zveze lahko maksimalno dvignili pomoč vsem tistim društvom, ki delujejo v krajevnih skupnostih, na volunterski način in podobno. Tako bi dobila strokovno podporo, še posebej, ker je občina zelo usmerjena v to, da so ljudje športno aktivni. Gotovo to ni tako velik strošek v primerjavi z ambicijami, ki jih imamo npr. s športnim parkom. Seveda temu ne nasprotuje, vendar meni, da je pred realizacijo potrebno pogledati druge take projekte, npr. štadion v Celju, kjer so bili stroški veliki, tribune pa so prazne. 

Omenil pa je tudi projekt Blok 6, saj meni, da se nam pišejo črni časi, če ta projekt pade. Potrebno je narediti vse, da ta projekt zaživi in daje pobudo, da bi se stalno kontrolirala situacija v zvezi s tem projektom. 

Član sveta Srečko KOROŠEC je dejal, da je proračun 2012 na področju socialne varnosti dvignjen samo za eno indeksno točko in sprašuje, če je kakšna možnost, da bi se to še malo povečalo, ne glede na to pa proračun podpirajo.

Prisotnih je bilo 32 članov sveta.

18. SKLEP

Predlog

Svet Mestne občine Velenje je glasoval o osnutku Odloka o proračunu Mestne občine Velenje za leto 2012.

Za predlog je glasovalo 20 članov sveta, nihče ni bil proti.
Predlog je bil sprejet. 
K 16. TOČKI DNEVNEGA REDA

Osnutek Odloka o organizaciji in delovnem področju občinske uprave Mestne občine Velenje 
Obrazložitev predloga je podala Andreja KATIČ.

Član sveta Franc SEVER je podal pripombo, da so se sicer na MOV v tem času dobro naučili izvajati investicije, nimajo pa še ustreznega znanja za vodenje investicij. Predlagal je, da se razmisli znotraj urada za razvoj tudi o neki skupini za vodenje investicij. Ta mora zaznati in predvideti vsak problem, ki bi lahko nastal in tako omogoči, da se pripravi ustrezna rešitev probema.

Dejal je, da je pri uradu za finance in splošne zadeva zdaj po novem opredeljeno, da »pripravlja predloge poravnav«, »koordinira zastopanje občine v vseh sodnih in upravnih postopkih in postopkih mediacije«, »vodi evidence vseh sodnih zadev, izvensodnih poravnav, pravnih poslov ter druge s področja pravnih in finančnih zadev občine«. Meni, da gre pri teh določbah za pozitiven korak naprej v delovanju  občinske uprave. 

Član sveta Karl SEME je dejal, da podpira osnutek odloka, vendar meni, da ne smemo pozabiti na področje civilne iniciative, in sicer na področje številnih društev in zvez, ki sodelujejo v številnih projektih, npr. projekt invalidom prijazno mesto, mesto prijazno starejšim ipd. Nanje se obračajo ljudje, saj bi bilo preveč, če bi se vsak obrnil na občinsko upravo, zato je potrebno tesno medsebojno sodelovanje društev in MOV, ter informiranje in poznavanju vse tistih ljudi, ki v teh društvih delajo, da bodo ti imeli popolnoma jasno sliko, s katerim uradom, s kom in  na katerem mestu se lahko kaj za našega občana dobro uredi. Potrbno si je prizadevati, da bi čimprej zaživela dobra povezava, koordinacija in medsebojna povezava, ter da se prostovoljcem nudi tudi možnost strokovnega usposabljanja.

Član sveta Jožef KAVTIČNIK je dejal, da smo na pravi poti k učinkovitejši upravi, ima pa konkretno vprašanje pri družbenih dejavnostih, in sicer notri ne najde knjižnice, torej izvajanja knjižnične oz. bilbiotekarske dejavnosti. Meni, da je potrebno to dejavnost vključiti. Dejal pa je tudi, da bi na področju družbenih dejavnosti bilo potrebno tudi smiselno urediti zaporeje nalog, torej da gredo po zaporedju in se ne prepletajo med seboj.

Član sveta Mihael LETONJE je dejal, da ta osnutek podpira, ima pa nekaj vprašanj oz. predlogov. 

V 4. členu je zapisano: »Občinska uprava je dolžna omogočiti strankam posredovanje pripomb in kritik glede svojega dela ter te pripombe in kritike obravnavati ter nanje odgovarjati v razumnem roku.« Meni, da bi bilo potrebno bolj podrobno določiti, kaj pomeni ta razumni rok, saj lahko gre za en dan, en mesec ali eno leto.

V 9. členu je v zadnjem odstavku opozoril na slovnično napako, in sicer »inšpekcijsko nadzorstvo neposredno opravljajo občinski inšpektorji kot uradne osebe«.

V 10. členu ga pri alineji »opravlja najzahtevnejše naloge občinske uprave in sodeluje v projektnih skupinah« zanima, katere skupine so to.

Glede novih imen uradov je podal pripombo, da imajo tudi komisije in odbore, ki se imenujejo po teh uradih, zato ga zanima, ali se bodo tudi njihova imena spremenila, ali pa bodo ostala enaka. 

Članica sveta Dragica POVH je podala pobudo v zvezi s službo za notranjo revizijo. Meni, da bi bilo pametno s stališča racionalnosti in učinkovitosti dela razmišljati o neki skupni notranji revizijski službi, tako za več občin kot tudi zato, da bi se ta notranja revizijska dela upravljala za javne zavode. V primeru, da gre za skupno notranjo revizijsko službo, ki pokriva več občin pa je zagotovljeno tudi sofinanciranje s strani države, poleg tega so problemi  podobni in lahko ta služba na osnovi ene revizije uredi precej stvari in je zato gotovo racionalnejše. 

Prisotnih je bilo 31 članov sveta.

19. SKLEP

Predlog

Svet Mestne občine Velenje je glasoval o osnutku Odloka o organizaciji in delovnem področju občinske uprave Mestne občine Velenje.

Za predlog so glasovali vsi prisotni člani sveta.
Predlog je bil sprejet.
 K 17. TOČKI DNEVNEGA REDA

Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 01, krajevna skupnost Vinska Gora (PUP 01)
Obrazložitev osnutka je podal Marko VUČINA.
Prisotnih je bilo 25 članov sveta.

20. SKLEP

Predlog

Svet Mestne občine Velenje je glasoval o osnutku Odloka o spremembah in dopolnitvah Odloka o prostorskih ureditvenih pogojih za območje planske celote 01, krajevna skupnost Vinska Gora (PUP 01).

Za predlog so glasovali vsi prisotni člani sveta.
Predlog je bil sprejet.
Prisotnih je bilo 25 članov sveta.

21. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o prostorskih ureditvenih pogojih za območje planske celote 01, krajevna skupnost Vinska Gora (PUP 01).

Za predlog so glasovali vsi prisotni člani sveta.
Predlog je bil sprejet.
K 18. TOČKI DNEVNEGA REDA

Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 02; krajevni skupnosti Škale-Hrastovec in Konovo-del (PUP 02)
Obrazložitev osnutka je podal Marko VUČINA. 
Prisotnih je bilo 25 članov sveta.

22. SKLEP

Predlog

Svet Mestne občine Velenje je glasoval o osnutku Odloka o spremembah in dopolnitvah Odloka o prostorskih ureditvenih pogojih za območje planske celote 02; krajevni skupnosti Škale-Hrastovec in Konovo-del (PUP 02).

Za predlog so glasovali vsi prisotni člani sveta.
Predlog je bil sprejet.
Prisotnih je bilo 33 članov sveta.

23. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o prostorskih ureditvenih pogojih za območje planske celote 02; krajevni skupnosti Škale-Hrastovec in Konovo-del (PUP 02).

Za predlog so glasovali vsi prisotni člani sveta.
Predlog je bil sprejet.
K 19. TOČKI DNEVNEGA REDA

Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 03; krajevne skupnosti Plešivec, Cirkovce, Paka in Bevče (PUP 03)
Obrazložitev osnutka je podal Marko VUČINA. 

Član sveta Franc SEVER je dejal, da v obrazložitvi spreminjamo pripombe v 19. členu, v predlogu pa 19. člena nimamo, imamo pa 9. člen. Verjetno gre za napako, ki jo je potrebno popraviti.
Prisotnih je bilo 26 članov sveta.

24. SKLEP

Predlog

Svet Mestne občine Velenje je glasoval o osnutku Odloka o spremembah in dopolnitvah Odloka o prostorskih ureditvenih pogojih za območje planske celote 03; krajevne skupnosti Plešivec, Cirkovce, Paka in Bevče (PUP 03).
Za predlog so glasovali vsi prisotni člani sveta.
Predlog je bil sprejet.
Prisotnih je bilo 26 članov sveta.

25. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o prostorskih ureditvenih pogojih za območje planske celote 03; krajevne skupnosti Plešivec, Cirkovce, Paka in Bevče (PUP 03).
Za predlog so glasovali vsi prisotni člani sveta.
Predlog je bil sprejet.
K 20. TOČKI DNEVNEGA REDA

Osnutek Odloka o spremembah in dopolnitvah Odloka o prostorskih ureditvenih pogojih za odprti prostor planske celote 04
Obrazložitev osnutka je podal Marko VUČINA. 
Prisotnih je bilo 26 članov sveta.

26. SKLEP

Predlog

Svet Mestne občine Velenje je glasoval o osnutku Odloka o spremembah in dopolnitvah Odloka o prostorskih ureditvenih pogojih za odprti prostor planske celote 04.
Za predlog so glasovali vsi prisotni člani sveta.
Predlog je bil sprejet.
Prisotnih je bilo 27 članov sveta.

27. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o prostorskih ureditvenih pogojih za odprti prostor planske celote 04.
Za predlog so glasovali vsi prisotni člani sveta.
Predlog je bil sprejet.
K 21. TOČKI DNEVNEGA REDA

Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 05; naselja Kavče, Podkraj (zahodni del), Zabrdo, Podgorje in Tajna (PUP 05)
Obrazložitev osnutka je podal Marko VUČINA. 
Prisotnih je bilo 27 članov sveta.

28. SKLEP

Predlog

Svet Mestne občine Velenje je glasoval o osnutku Odloka o spremembah in dopolnitvah Odloka o prostorskih ureditvenih pogojih za območje planske celote 05; naselja Kavče, Podkraj (zahodni del), Zabrdo, Podgorje in Tajna (PUP 05).

Za predlog so glasovali vsi prisotni člani sveta.
Predlog je bil sprejet.
Prisotnih je bilo 27 članov sveta.

29. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o prostorskih ureditvenih pogojih za območje planske celote 05; naselja Kavče, Podkraj (zahodni del), Zabrdo, Podgorje in Tajna (PUP 05).

Za predlog so glasovali vsi prisotni člani sveta.
Predlog je bil sprejet.
K 22. TOČKI DNEVNEGA REDA

Osnutek Odloka o spremembah in dopolnitvah Odloka o prostorskih ureditvenih pogojih za območje planske celote 06; naselje Arnače ter razložena naselja Ložnica, Silova in Laze (PUP 06)
Obrazložitev osnutka je podal Marko VUČINA. 
Prisotnih je bilo 28 članov sveta.

30. SKLEP

Predlog

Svet Mestne občine Velenje je glasoval o osnutku Odloka o spremembah in dopolnitvah Odloka o prostorskih ureditvenih pogojih za območje planske celote 06; naselje Arnače ter razložena naselja Ložnica, Silova in Laze (PUP 06).

Za predlog so glasovali vsi prisotni člani sveta.
Predlog je bil sprejet.
Prisotnih je bilo 28 članov sveta.

31. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o prostorskih ureditvenih pogojih za območje planske celote 06; naselje Arnače ter razložena naselja Ložnica, Silova in Laze (PUP 06).

Za predlog so glasovali vsi prisotni člani sveta.
Predlog je bil sprejet.
K 23. TOČKI DNEVNEGA REDA

Osnutek Odloka o spremembah in dopolnitvah Odloka o zazidalnem načrtu za Gorico - vzhod (razširitev)
Obrazložitev osnutka je podal Marko VUČINA. 

Član sveta Franc SEVER je dejal, da osnutek podpira, vendar ima pripombo na 7. člen, v katerem piše, da etapnost izvajanja zazidalnega načrta ni posebej predpisana, se pa priporoča. Torej gre za priporočilo in ne za obvezo, zato se lahko tega držimo ali pa tudi ne. Dejal je, da mora biti infrastruktura osnovni pogoj, da se lahko nato objekt začne graditi. Meni, da bi moralo biti zapisano, da je etapnost obvezna.
Članica sveta Marijana KOREN je dejala, da se zadeva vleče že dve leti in prosi, da se ta osnutek odloka prekvalificira v predlog in se podpre, da se zadeva enkrat zaključi.
Predstavnik predlagatelja Marko VUČINA je dejal, da ima po svoje sicer član sveta Franc Sever prav, vendar imata oba objekta že gradbeno dovoljenje in oba imata v svojem gradbenem dovoljenju že predvideno vso javno komunalno infrastrukturo, drugače dovoljenja ne bi dobili. Ta etapnost ni posebej predpisana, ker jih je ravno to omejevalo pri gradbenem dovoljenju zaradi pešpoti. Meni, da ni nič narobe, če se napišejo v odlok priporočila, saj to dopušča tudi praksa.
Prisotnih je bilo 29 članov sveta.

32. SKLEP

Predlog

Svet Mestne občine Velenje je glasoval o osnutku Odloka o spremembah in dopolnitvah Odloka o zazidalnem načrtu za Gorico – vzhod. 

Za predlog so glasovali vsi prisotni člani sveta.
Predlog je bil sprejet.
Prisotnih je bilo 29 članov sveta.

33. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o zazidalnem načrtu za Gorico – vzhod. 

Za predlog so glasovali vsi prisotni člani sveta.
Predlog je bil sprejet.
K 24. TOČKI DNEVNEGA REDA

Poročilo o izvedbi projekta počitniškega dela Mestne občine Velenje »Čisto moje Velenje 2010«
Poročilo je predstavila Alenka REDNJAK.

Član sveta Franc SEVER je najprej pohvalil te aktivnosti, vendar pa poziva, da naj med njihovim izvajanjem mentorji skupin poskrbijo za to, da otroci med odmorom zaradi varnosti ne bodo sedeli na pločnikih ob prometnih cestah, kot je bilo sedaj. Meni pa, da so otroci dosti naredili in tudi dobro.
Član sveta Anton DE COSTA se je zahvalil v imenu Šaleške zveze tabornikov,  ker so bili v okviru teh akcij tudi oni deležni pomoči. Dejal je, da voditi tabor z 260 otroki ni lahko delo, odgovornost je zelo visoka, zato je taka pomoč dobrodošla in pričakuje, da bodo sodelovali tudi v Savudriji. 
Člani sveta so se seznanili s poročilom.

K 25. TOČKI DNEVNEGA REDA

Odgovori na vprašanja in pobude svetnikov
Odgovori na vprašanja in pobude bodo podani v pisni obliki.
Seja je bila zaključena ob 13.30.
Zapisnik je pripravila Brigita Fučik.

Župan Mestne občine Velenje

Bojan KONTIČ

